Et syvårigt barn har en alvorlig lidelse, som vil give større handicap over de næste år og ultimativt ender med døden. En ny medicinsk behandling koster 35 mio. kr. pr. barn årligt. Medicinen giver måske patienten en forlænget levealder på maksimum 20 år, men mindsket handicap i perioden op til døden. Der er 10 børn om året med denne lidelse.

En ny behandling for kræft kan give patienten tre års øget overlevelsestid. Videnskabelige undersøgelser har vist, at det kan hjælpe 4 ud af 25 patienter. Behandlingen koster tre mio. kr. pr. patient. Der er 500 patienter årligt, der skal behandles. Man er nødt til at behandle alle, før man kan se, hvem det hjælper.

En ny, eksperimentel behandling af en given lidelse koster en million kroner pr. patient. Behandlingen kan måske redde 20 af de 200 patienter, der befinder sig i den relevante gruppe. Man er nødt til at behandle alle før man kan se, hvem det hjælper. Videnskabelige undersøgelser har vist, at de få det hjælper kun overlever to år ekstra.

En patient med få måneder tilbage af livet pga. af en kræftsygdom får en lungebetændelse, der kræver indlæggelse og behandling på intensiv-afdelingen for måske at komme sig. Det er en indlæggelse, der vil medføre mange pinsler for familien og stresse patienten, men som ikke vil kurere patienten for kræftlidelsen.

En ældre, dement person bringes med ambulance til hospitalets akutmodtagelse med hjertestop. Medicinsk er der mulighed for at behandle samt indlede hjertestopsbehandling. Familien ønsker, at hospitalet behandler og at deres far kommer på intensiv afdelingen efter genoplivning, som er en meget dyr og ressourcekrævende behandling.